Mai mulţi mercenari au fost arestaţi în cazul asasinării preşedintelui din Haiti.
Președintele haitian, Jovenel Moise, a fost asasinat miercuri, de un comando. 28 de mercenari au participat la asasinare, iar 17 dintre ei au fost prinși. Trei dintre suspecți au fost uciși de poliție, iar 8 sunt căutați de autorități.
Autoritățile columbiene au reușit să captureze 17 mercenari care au făcut parte din comando-ul care l-a ucis pe președintele din Haiti, Jovenel Moise. Acesta a fost asasinat, miercuri, în locuința sa.Mai mulți oameni care formau comando-ul sunt foști militari columbieni. Ei s-au retras între anii 2018 și 2020, și au ajuns în Haiti din Republica Dominicană.“Trecerile în rezervă s-au întâmplat între 2018 și 2020. Asta spun documentele. Motivațiile lor sunt pur economice, din acest motiv au ajuns pe piața mercenarilor. E ceea ce am putut verifica până în acest moment", a declarat Francisco Navarro, general al armatei columbiene.Haiti se confruntă cu o nouă problemă după asasinarea președintelui Jovenel Moise. Eforturile țării de a stopa numărul infectărilor cu COVID-19 sunt încetinite. De asemenea, situația volatilă duce la îngreunarea acțiunilor umanitare ce duc apă și mâncare oamenilor care s-au mutat din cauza luptelor dintre bandele din Haiti.